Steve Zammit Lupi / Facebook .td_uid_2_60f654ebbced8_rand.td-a-rec-img{text-align:left}.td_uid_2_60f654ebbced8_rand.td-a-rec-img img{margin:0 auto 0 0} Nirien li żviluppaw ilbieraħ fl-akkwati ta' Wied Qirda f'Ħaż-Żebbuġ affettwaw madwar 14-il tomna art: 4 tomniet fil-wied u 10 fil-ħbula ta' għelieqi fil-madwar. Dan qalu l-Kunsillier Żebbuġi Steve Zammit Lupi fuq Facebook, f'ringrazzjament li kiteb lid-dilettanti tan-nar taż-żewġ kmamar f'Wied Qirda, li kienu pronti u ċemplu lill-Protezzjoni Ċivili sabiex jassistu. Zammit Lupi kompla jgħid li ntilfu 10 siġar tal-ħarrub u madwar 12-il siġra matura tal-lewż. Intilfu wkoll xi siġar żgħar li ġew imħawlin. Huwa qal li ma jemminx li nar hekk qabad waħdu. "B'xorti tajba r-riħ għolla n-nar 'il fuq, għax allaħares infirex 'l isfel għax il-firxa kienet tidħol fond fil-wied u ħsara kienet tkun ferm ikbar," ikkummenta Zammit Lupi. Il-Kunsillier issokta jgħid li l-Kunsill għamel ħafna sforzi biex jieħu ħsieb il-widien, fosthom permezz ta' tindif ta' speċi invażivi u t-tħawwil tas-siġar. Huwa għaraf, iżda, li trid issir iżjed manutenzjoni. Aqra wkoll Ikkonfermata: It-tkissir fi ġnien f'Ħaż-Żebbuġ sar b'mod illegali Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60f654ebbd192_rand.td-a-rec-img{text-align:left}.td_uid_3_60f654ebbd192_rand.td-a-rec-img img{margin:0 auto 0 0}